				|

		52013PC0288

			Ehdotus EUROOPAN PARLAMENTIN JA NEUVOSTON ASETUS biosidivalmisteiden asettamisesta saataville markkinoilla ja niiden käytöstä annetun asetuksen (EU) N:o 528/2012 muuttamisesta siltä osin kuin on kyse tietyistä markkinoillepääsyn edellytyksistä /* COM/2013/0288 final - 2013/0150 (COD) */

			   	PERUSTELUT
1.           EHDOTUKSEN TAUSTA
Tämä ehdotus liittyy hiljattain hyväksyttyyn
asetukseen (EU) N:o 528/2012, jäljempänä ’biosidivalmisteasetus', jota ei ole
vielä ryhdytty soveltamaan. Biosidivalmisteasetuksen analyysissä on käynyt
ilmi, että joillakin säännöksillä on ennakoimattomia vaikutuksia.
Yksilöidyistä ongelmista tärkein on se, että
biosidivalmisteasetuksen siirtymäsäännöillä jäädytetään jopa yhdeksitoista
vuodeksi sellaisten esineiden markkinat, jotka on käsitelty
biosidivalmisteilla, jotka ovat laillisia EU:n markkinoilla mutta joita ei ole
vielä arvioitu EU:n tasolla, mikä ei ollut tarkoituksena. Lisäksi on yksilöity
muita tiettyihin yrityksiin kohdistuvia tahattomia markkinaesteitä.
Biosidivalmisteasetuksessa ei myöskään määritetä suoja-aikaa tiedoille, joka
liittyvät riskiprofiililtaan suotuisimpiin tuotteisiin.
2.           KUULEMISTEN JA
VAIKUTUSTENARVIOINTIEN TULOKSET
Sidosryhmiä ja asiantuntijoita on kuultu
useissa biosidivalmisteista vastaavista toimivaltaisista viranomaisista
muodostuvan asiantuntijaryhmän kokouksissa. Näissä kokouksissa ehdotus on
saanut laajaa kannatusta.
3.           EHDOTUKSEN OIKEUDELLISET
NÄKÖKOHDAT
Ehdotukseen sisältyy säännöksiä, joilla
poistetaan biosidivalmisteilla käsiteltyjen uusien esineiden toimittajiin ja
useisiin biosiditehoaineiden toimittajiin kohdistuvia markkinaesteitä. Siinä
myös määritellään riskiprofiililtaan suotuisimpiin biosidivalmisteisiin
liittyvien tietojen suoja-aika.
2013/0150 (COD)
Ehdotus
EUROOPAN PARLAMENTIN JA NEUVOSTON ASETUS
biosidivalmisteiden asettamisesta saataville
markkinoilla ja niiden käytöstä annetun asetuksen (EU) N:o 528/2012
muuttamisesta siltä osin kuin on kyse tietyistä markkinoillepääsyn
edellytyksistä
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 114 artiklan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon,[1]
noudattavat tavallista lainsäätämisjärjestystä
sekä katsovat seuraavaa:
(1)       Asetuksen (EU) N:o 528/2012[2] 19
artiklan 4 kohdan c alakohdassa ei anneta lupaa biosidivalmisteiden yleiseen
käyttöön markkinoilla saataville asettamista varten, jos ne täyttävät hitaasti
hajoavien, biokertyvien ja myrkyllisten aineiden, jäljempänä ’PBT-aineet’, tai
erittäin hitaasti hajoavien ja erittäin voimakkaasti biokertyvien aineiden,
jäljempänä ’vPvB-aineet’, kriteerit kemikaalien rekisteröinnistä, arvioinnista,
lupamenettelyistä ja rajoituksista (REACH), Euroopan kemikaaliviraston
perustamisesta, direktiivin 1999/45/EY muuttamisesta sekä neuvoston asetuksen
(ETY) N:o 793/93, komission asetuksen (EY) N:o 1488/94, neuvoston
direktiivin 76/769/ETY ja komission direktiivien 91/155/ETY, 93/67/ETY,
93/105/EY ja 2000/21/EY kumoamisesta 18 päivänä joulukuuta 2006 annetun
Euroopan parlamentin ja neuvoston asetuksen (EY) N:o 1907/2006[3] liitteen
XIII mukaisesti. Vaikka biosidivalmisteet ovat usein seoksia ja toisinaan
esineitä, nämä kriteerit koskevat kuitenkin vain aineita. Asetuksen (EU) N:o
528/2012 19 artiklan 4 kohdan c alakohdassa olisi sen vuoksi viitattava
biosidivalmisteisiin, jotka koostuvat nämä kriteerit täyttävistä aineista tai
sisältävät tai tuottavat tällaisia aineita.
(2)       Asetuksen (EU) N:o 528/2012
19 artiklan 1 kohdan e alakohdassa ja 19 artiklan 7 kohdassa olisi
selvennettävä, että rajat, jotka on asetettava elintarvikkeen kanssa kosketukseen
joutuvista materiaaleista ja tarvikkeista 27 päivänä lokakuuta 2004 annetun
Euroopan parlamentin ja neuvoston asetuksen (EY) N:o 1935/2004[4]
mukaisesti, ovat ainekohtaisen siirtymän raja-arvoja.
(3)       Koska vertailevia arviointeja
ei säännellä asetuksen (EU) N:o 528/2012 liitteellä VI, asetuksen 23 artiklan 3
kohdassa oleva viittaus kyseiseen liitteeseen olisi poistettava.
(4)       Asetuksen (EU) N:o 528/2012
35 artiklan 3 kohdassa säädetään, että jos kaikki asianomaiset jäsenvaltiot
pääsevät yhteisymmärrykseen vastavuoroisesta tunnustamisesta viitejäsenvaltion
kanssa, valmisteelle on annettava lupa 33 artiklan 4 kohdan tai 34 artiklan 6
kohdan mukaisesti. Säännökset, joissa viitataan kaikkien asianomaisten
jäsenvaltioiden tekemään päätökseen luvan myöntämisestä vastavuoroisella
tunnustamisella, annetaan kuitenkin 33 artiklan 3 kohdassa ja 34 artiklan 6
kohdassa. Sen vuoksi 35 artiklan 3 kohtaa olisi muutettava.
(5)       Asetuksen (EU) N:o 528/2012
45 artiklan 1 kohdan toisessa alakohdassa edellytetään, että unionin luvan
uusimishakemuksen yhteydessä on suoritettava 80 artiklan 1 kohdan mukaiset
maksut. Maksut voidaan kuitenkin maksaa vasta kun Euroopan kemikaalivirasto,
jäljempänä ’kemikaalivirasto’, ilmoittaa suoritettavista maksuista 45 artiklan
3 kohdan toisen alakohdan mukaisesti. Sen vuoksi ja jotta varmistetaan
johdonmukaisuus 7 artiklan 1 kohdan, 13 artiklan 1 kohdan ja 43 artiklan 1
kohdan kanssa, 45 artiklan 1 kohdan toinen alakohta olisi poistettava.
(6)       Asetuksen (EU) N:o 528/2012
60 artiklan 3 kohdan ensimmäisessä ja toisessa alakohdassa viitataan 30
artiklan 4 kohdan, 34 artiklan 6 kohdan tai 44 artiklan 4 kohdan mukaisesti
myönnettyihin lupiin. Lupien myöntämistä koskeviin päätöksiin viittaavat
säännökset annetaan kuitenkin 30 artiklan 1 kohdassa, 33 artiklan 3 kohdassa,
33 artiklan 4 kohdassa, 34 artiklan 6 kohdassa, 34 artiklan 7 kohdassa, 36
artiklan 4 kohdassa, 37 artiklan 2 kohdassa, 37 artiklan 3 kohdassa ja 44
artiklan 5 kohdassa. Asetuksen 60 artiklan 3 kohdan toisessa alakohdassa ei
myöskään ilmoiteta mitään suoja-aikaa 20 artiklan 1 kohdan b alakohdassa
tarkoitetuille tiedoille, jotka toimitetaan 26 artiklan 1 kohdan mukaisesti
hakemuksessa. Sen vuoksi 60 artiklan 3 kohdassa olisi viitattava myös 26
artiklan 3 kohtaan, 30 artiklan 1 kohtaan, 33 artiklan 3 kohtaan, 33 artiklan 4
kohtaan, 34 artiklan 6 kohtaan, 34 artiklan 7 kohtaan, 36 artiklan 4 kohtaan,
37 artiklan 2 kohtaan, 37 artiklan 3 kohtaan ja 44 artiklan 5 kohtaan.
(7)       Jotta olisi mahdollista
valmistella valmisteen lupaa koskeva hakemus tehoaineen hyväksymispäivään
mennessä, kuten säädetään asetuksen (EU) N:o 528/2012 89 artiklan 3 kohdan
toisessa alakohdassa, tehoainetta koskevat tiedot olisi asetettava kyseisen
asetuksen 67 artiklan mukaisesti julkisesti sähköisesti saataville siitä päivästä,
jona komissio antaa asetuksen kyseisen tehoaineen hyväksymisestä.
(8)       Asetuksen (EU) N:o 528/2012
77 artiklan 1 kohdassa säädetään muutoksenhausta kemikaaliviraston päätöksiin,
jotka se on tehnyt 26 artiklan 2 kohdan mukaisesti. Koska 26 artiklan 2 kohdassa
ei kuitenkaan valtuuteta kemikaalivirastoa tekemään mitään päätöksiä, 77
artiklan 1 kohdassa oleva viittaus kyseiseen artiklaan olisi poistettava.
(9)       Asetuksen (EU) N:o 528/2012
86 artiklassa viitataan biosidituotteiden markkinoille saattamisesta 16 päivänä
helmikuuta 1998 annetun Euroopan parlamentin ja neuvoston direktiivin 98/8/EY[5]
liitteeseen I sisällytettyihin tehoaineisiin. Olisi selvennettävä, että
kyseistä säännöstä sovelletaan kaikkiin tehoaineisiin, joiden osalta komissio
on antanut direktiivin, jolla ne sisällytetään kyseiseen liitteeseen, että
sisällyttämistä koskevia edellytyksiä sovelletaan hyväksymiseen ja että
hyväksymispäivää pidetään sisällyttämispäivänä.
(10)     Asetuksen (EU) N:o 528/2012 89
artiklan 2 kohdan ensimmäisessä alakohdassa annetaan jäsenvaltioille
mahdollisuus soveltaa nykyistä järjestelmäänsä kahden vuoden ajan tehoaineen
hyväksymispäivästä. Asetuksen 89 artiklan 3 kohdan ensimmäisessä alakohdassa
vaaditaan jäsenvaltioita varmistamaan, että valmisteiden luvat myönnetään, niitä
muutetaan tai ne peruutetaan kahden vuoden kuluessa tehoaineen
hyväksymispäivästä. Kun kuitenkin otetaan huomioon lupamenettelyn eri
vaiheisiin vaadittu aika, etenkin jos jäsenvaltiot eivät pääse sopuun
vastavuoroisesta tunnustamisesta ja asia on annettava komission päätettäväksi,
on aiheellista pidentää määräaika kolmeen vuoteen ja ottaa pidennys huomioon 37
artiklan 3 kohdan toisessa alakohdassa.
(11)     Asetuksen (EU) N:o 528/2012 89
artiklan 2 kohdan ensimmäisessä alakohdassa annetaan jäsenvaltioille mahdollisuus
soveltaa nykyistä järjestelmäänsä vanhoihin tehoaineisiin. Biosidivalmiste voi
sisältää yhdistelmänä sekä uusia tehoaineita, jotka on hyväksytty, että vanhoja
tehoaineita, joita ei vielä ole hyväksytty. Jotta jäsenvaltiot voisivat palkita
innovointia antamalla tällaisille valmisteille pääsyn markkinoille, niille
olisi annettava mahdollisuus soveltaa nykyistä järjestelmäänsä tällaisiin
valmisteisiin, kunnes vanha tehoaine on hyväksytty ja valmisteisiin voidaan
siten soveltaa asetuksen (EU) N:o 528/2012 mukaista lupamenettelyä.
(12)     Asetuksen (EU) N:o 528/2012 89
artiklan 4 kohdassa ja 93 artiklan 2 kohdassa säädetään siirtymäajoista niiden
biosidivalmisteiden osalta, joille ei myönnetä lupaa. Samoja aikoja olisi
sovellettava jo markkinoilla olevan valmisteen nykyisestä muodosta luopumiseen,
kun lupa on myönnetty mutta lupaehdoissa edellytetään valmisteen muuttamista.
(13)     Asetuksen 93 artiklan 2 kohdan
ensimmäisessä ja toisessa alakohdassa olisi selvennettävä, että niissä
säädettyä poikkeusta sovelletaan vain, ellei jäsenvaltioiden kansallisista
säännöistä muuta johdu.
(14)     Asetuksen (EU) N:o 528/2012 94
artiklan 1 kohdalla on tarkoitus sallia sellaisten esineiden markkinoille
saattaminen, jotka on käsitelty biosidivalmisteilla, jotka sisältävät tehoaineita,
joita ollaan arvioimassa joko 89 artiklan 1 kohdassa tarkoitetun työohjelman
yhteydessä tai 94 artiklan 1 kohdan nojalla toimitetun hakemuksen perusteella,
vaikka niitä ei vielä ole hyväksytty. Viittaus koko 58 artiklaan voidaan
kuitenkin tulkita poikkeukseksi 58 artiklan 3 ja 4 kohdassa säädetyistä
merkintä- ja tietovaatimuksista, mikä ei ollut tarkoitus. Sen vuoksi 94
artiklan 1 kohdassa olisi viitattava 58 artiklan 2 kohtaan.
(15)     Asetuksen (EU) N:o 528/2012 94
artiklan 1 kohtaa sovelletaan vain jo markkinoille saatettuihin käsiteltyihin
esineisiin, minkä vuoksi sillä otetaan tahattomasti käyttöön useimpia
käsiteltyjä uusia esineitä koskeva kielto, joka kestää 1 päivästä syyskuuta
2013 siihen asti, että esineisiin sisältyvä viimeinen tehoaine on hyväksytty.
Sen soveltamisalaa olisi näin ollen laajennettava niin, että siihen sisältyvät
käsitellyt uudet esineet. Asetuksen 94 artiklan 1 kohdassa olisi myös
säädettävä siirtymäajasta sellaisista käsitellyistä esineistä luopumiseksi,
joista ei toimiteta hakemusta tehoaineen hyväksymiseksi kyseessä olevan
valmisteryhmän osalta 1 päivään syyskuuta 2016 mennessä. Yksinkertaistamisen
vuoksi 94 artiklan 2 kohta olisi yhdistettävä 94 artiklan 1 kohdan kanssa.
(16)     Asetuksen (EU) N:o 528/2012 95
artiklan 1 kohdan ensimmäisessä alakohdassa säädetään tehoainetta koskevan
täydellisen asiakirja-aineiston toimittamisesta. Olisi selvennettävä, että
tällaiseen täydelliseen asiakirja-aineistoon voi sisältyä direktiivin 98/8/EY
liitteessä III A tai IV A tarkoitettuja tietoja.
(17)     Asetuksen (EU) N:o 528/2012 95
artiklan 1 kohdan kolmannella alakohdalla on tarkoitus laajentaa 63 artiklan 3
kohdassa säädetty tietoihin viittaamista koskeva oikeus koskemaan kaikkia
tutkimuksia, joita vaaditaan ihmisten terveyden ja ympäristöriskien
arviointiin, jotta voidaan sisällyttää mahdolliset asianomaiset henkilöt 95
artiklan 2 kohdassa tarkoitettuun luetteloon. Ilman tällaista viittausoikeutta
monilla mahdollisilla asianomaisilla henkilöillä ei ole aikaa noudattaa 95
artiklan 1 kohtaa vaaditussa ajassa, jotta heidät voitaisiin sisällyttää
luetteloon 95 artiklan 3 kohdassa tarkoitettuun päivään mennessä. Asetuksen 95
artiklan 1 kohdan kolmanteen alakohtaan eivät kuitenkaan sisälly tutkimukset
jakaantumisesta ja käyttäytymisestä ympäristössä. Koska mahdollisten
asianomaisten henkilöiden on maksettava viittausoikeudesta 63 artiklan 3 kohdan
mukaisesti, heidän olisi voitava hyödyntää tätä oikeutta täysimittaisesti ja
siirtää se henkilöille, jotka hakevat valmisteelle lupaa. Sen vuoksi artiklaa
olisi muutettava vastaavasti.
(18)     Asetuksen (EU) N:o 528/2012 95
artiklan 1 kohdan viidennellä alakohdalla on tarkoitus rajoittaa yhteiskäytössä
olevien tietojen suoja-aikaa jo 1 päivästä syyskuuta 2013 lähtien 95 artiklan 1
kohdan ensimmäisen alakohdan noudattamiseksi, ennen kuin tiedot annetaan
yhteiskäyttöön valmistetta koskevan lupahakemuksen tueksi. Tämä koskee tietoja,
jotka liittyvät aineiden ja valmisteryhmien yhdistelmiin, joiden
sisällyttämisestä direktiivin 98/8/EY liitteeseen I ei ole tehty päätöstä 1
päivään syyskuuta 2013 mennessä. Asetuksen 95 artiklassa olisi tämän vuoksi
viitattava kyseiseen päivämäärään.
(19)     Asetuksen (EU) N:o 528/2012 95
artiklan 2 kohdan nojalla kemikaaliviraston julkaisema luettelo sisältää 89
artiklan 1 kohdassa tarkoitettuun työohjelmaan osallistuvien henkilöiden nimet.
Säännöksen tarkoituksena on antaa osallistujille mahdollisuus hyödyntää 95
artiklassa esitettyä kustannusten korvausmekanismia. Tätä mahdollisuutta olisi
sovellettava kaikkiin henkilöihin, jotka ovat toimittaneet täydellisen
asiakirja-aineiston asetuksen (EU) N:o 528/2012 tai direktiivin 98/8/EY
mukaisesti tai tällaisen asiakirja-aineiston käyttöluvan. Sitä olisi
sovellettava myös asiakirja-aineistoon, joka on toimitettu sellaisen aineen
osalta, joka itse ei ole tehoaine mutta joka tuottaa tällaisia tehoaineita.
(20)     Asetuksen (EU) N:o 528/2012 95
artiklan 3 kohdan ensimmäisessä alakohdassa kielletään sellaista tehoainetta
sisältävien biosidivalmisteiden markkinoille saattaminen, jonka osalta valmistajaa
tai maahantuojaa, jäljempänä ’asianomainen henkilö’, ei mainita kyseisessä
artiklassa tarkoitetussa luettelossa. Tiettyjä tehoaineita on 89 artiklan 2
kohdan ja 93 artiklan 2 kohdan nojalla laillisesti markkinoilla
biosidivalmisteissa, vaikka niistä ei ole vielä toimitettu täydellistä
asiakirja-aineistoa. Kieltoa ei pitäisi soveltaa tällaisiin tehoaineisiin. Jos
luetteloon ei sisälly yhtään sellaisen aineen valmistajaa tai tuojaa, josta on
toimitettu täydellinen asiakirja-aineisto, jonkin toisen henkilön olisi
sallittava saattaa kyseistä ainetta sisältävät biosidivalmisteet markkinoille,
edellyttäen että kyseinen henkilö tai biosidivalmisteen valmistaja tai tuoja
toimittaa asiakirja-aineiston tai asiakirja-aineiston käyttöluvan.
(21)     Asetuksen (EU) N:o 528/2012 95
artiklan 3 kohdan toisessa alakohdassa säädetty biosidivalmisteiden käytön
siirtymäajan olisi oltava riippuvainen ajankohdasta, jolloin aine on lisätty
luetteloon.
(22)     Asetuksen (EU) N:o 528/2012 95
artiklan 4 kohdassa säädetään, että 95 artiklaa sovelletaan tehoaineisiin,
jotka mainitaan liitteessä I olevassa ryhmässä 6. Kyseiset aineet on
sisällytetty liitteeseen I täydellisen asiakirja-aineiston toimittamisen
perusteella, ja niiden omistajilla pitäisi olla oikeus hyödyntää kyseisessä
artiklassa esitettyä kustannusten korvausmekanismia. Jatkossa muitakin aineita
voidaan sisällyttää liitteeseen I tällaisen asiakirjojen toimittamisen
perusteella. Kyseisen asetuksen liitteessä I olevassa ryhmässä 6 olisi näin
ollen säänneltävä kaikkia tällaisia aineita.
(23)     Asetuksen (EU) N:o 528/2012
liitteessä V olevan kuvauksen elintarvikkeiden kanssa kosketuksiin joutuvissa
materiaaleissa käytettävistä valmisteista olisi oltava yhdenmukainen
asetuksessa (EY) N:o 1935/2004 käytetyn terminologian kanssa.
(24)     Asetuksen (EU) N:o 528/2012 96
artiklan ensimmäisessä alakohdassa olisi selvennettävä, että direktiivi 98/8/EY
kumotaan, rajoittamatta kuitenkaan asetuksen (EU) N:o 528/2012 kaikkien
sellaisen säännösten soveltamista, joissa viitataan direktiiviin 98/8/EY.
(25)     Sen vuoksi asetusta (EY) N:o
528/2012 olisi muutettava,
OVAT HYVÄKSYNEET TÄMÄN ASETUKSEN:
1 artikla
Muutetaan asetus (EU) N:o 528/2012
seuraavasti:
(1)
Muutetaan 19 artikla seuraavasti:
a) korvataan 1 kohdan e alakohta seuraavasti:
”e) tarvittaessa elintarvikkeille ja rehulle on
vahvistettu biosidivalmisteen sisältämien tehoaineiden jäämien enimmäismäärät
elintarvikkeissa olevia vieraita aineita koskevista yhteisön menettelyistä 8
päivänä helmikuuta 1993 annetun neuvoston asetuksen (ETY) N:o 315/93*, torjunta-ainejäämien
enimmäismääristä kasvi- ja eläinperäisissä elintarvikkeissa ja rehuissa tai
niiden pinnalla 23 päivänä helmikuuta 2005 annetun Euroopan parlamentin ja
neuvoston asetuksen (EY) N:o 396/2005**, yhteisön menettelyistä
farmakologisesti vaikuttavien aineiden jäämien enimmäismäärien vahvistamiseksi
eläimistä saatavissa elintarvikkeissa 6 päivänä toukokuuta 2009 annetun
Euroopan parlamentin ja neuvoston asetuksen (EY) N:o 470/2009*** tai
haitallisista aineista eläinten rehuissa 7 päivänä toukokuuta 2002 annetun
Euroopan parlamentin ja neuvoston direktiivin 2002/32/EY**** mukaisesti tai
tällaisille tehoaineille on vahvistettu ainekohtaisen siirtymän raja-arvot
elintarvikkeen kanssa kosketukseen joutuvista materiaaleista ja tarvikkeista 27
päivänä lokakuuta 2004 annetun Euroopan parlamentin ja neuvoston asetuksen (EY)
N:o 1935/2004*****.
* EYVL L 37, 13.2.1993, s. 1.
** EUVL L 70, 16.3.2005, s. 1.
*** EUVL L 152, 16.6.2009, s. 11.
**** EYVL L 140, 30.5.2002, s. 10.
***** EUVL L 338, 13.11.2004, s. 4.”;
b) korvataan 4 kohdan c alakohta seuraavasti:
”c)     se koostuu aineesta tai sisältää tai
tuottaa ainetta, joka täyttää asetuksen (EY) N:o 1907/2006 liitteen XIII
mukaiset PBT-aineen tai vPvB-aineen kriteerit;”;
c) korvataan 7 kohta seuraavasti:
”7. Tarvittaessa luvan tulevan haltijan tai tämän
edustajan on haettava biosidivalmisteen sisältämien tehoaineiden jäämien
enimmäismäärien vahvistamista asetuksen (ETY) N:o 315/93, asetuksen (EY) N:o
396/2005, asetuksen (EY) N:o 470/2009 tai direktiivin 2002/32/EY mukaisesti tai
tällaisten aineiden ainekohtaisen siirtymän raja-arvojen vahvistamista
asetuksen (EY) N:o 1935/2004 mukaisesti.”;
(2)
Korvataan 23 artiklan 3 kohdan johdantolause
seuraavasti:
”Hakemuksen vastaanottavan toimivaltaisen
viranomaisen tai, kun kyseessä on päätös unionin lupaa koskevasta hakemuksesta,
komission on kiellettävä biosidivalmisteen asettaminen saataville markkinoilla
tai sen käyttö taikka rajoitettava niitä, jos biosidivalmiste sisältää
korvattavaa tehoainetta ja jos 24 artiklassa tarkoitettujen teknisten ohjeiden
mukaisessa vertailevassa arvioinnissa osoitetaan, että kumpikin seuraavista
kriteereistä täyttyy:”;
(3)
Korvataan 35 artiklan 3 kohdan neljäs virke
seuraavasti:
”Menettelyn katsotaan sen jälkeen päättyneen, ja
viitejäsenvaltion ja kunkin asianomaisen jäsenvaltion on annettava lupa
biosidivalmisteelle tapauksen mukaan 33 artiklan 3 kohdan tai 34 artiklan 6
kohdan mukaisesti.”;
(4)
Korvataan 37 artiklan 3 kohdan toinen
alakohta seuraavasti:
”Tämän artiklan mukaisen menettelyn ajaksi
jäsenvaltioiden velvoite antaa lupa biosidivalmisteelle kolmen vuoden kuluessa
89 artiklan 3 kohdan ensimmäisessä alakohdassa tarkoitetusta
hyväksymispäivästä keskeytyy väliaikaisesti.”;
(5)
Poistetaan 45 artiklan 1 kohdan toinen alakohta.
(6)
Korvataan 60 artiklan 3 kohdan ensimmäinen ja
toinen alakohta seuraavasti:
”Niiden tietojen suoja-aika, jotka on toimitettu
ainoastaan vanhoja tehoaineita sisältävän biosidivalmisteen lupaa varten,
päättyy kymmenen vuoden kuluttua sen kuukauden ensimmäisestä päivästä, joka
seuraa päivää, jona 26 artiklan 3 kohdan, 30 artiklan 1 kohdan, 33 artiklan 3
kohdan, 33 artiklan 4 kohdan, 34 artiklan 6 kohdan, 34 artiklan 7 kohdan, 36
artiklan 4 kohdan, 37 artiklan 2 kohdan, 37 artiklan 3 kohdan tai 44 artiklan 5
kohdan mukainen ensimmäinen päätös valmisteen luvasta on tehty.
Niiden tietojen suoja-aika, jotka on toimitettu
uutta tehoainetta sisältävän biosidivalmisteen lupaa varten, päättyy 15 vuoden
kuluttua sen kuukauden ensimmäisestä päivästä, joka seuraa päivää, jona 26
artiklan 3 kohdan, 30 artiklan 1 kohdan, 33 artiklan 3 kohdan, 33 artiklan 4
kohdan, 34 artiklan 6 kohdan, 34 artiklan 7 kohdan, 36 artiklan 4 kohdan, 37
artiklan 2 kohdan, 37 artiklan 3 kohdan tai 44 artiklan 5 kohdan mukainen
ensimmäinen päätös valmisteen luvasta on tehty.”;
(7)
Korvataan 67 artiklan 1 kohdan johdantolause
seuraavasti:
”Seuraavat ajantasaiset kemikaaliviraston tai
komission hallussa olevat tehoaineita koskevat tiedot on asetettava julkisesti
ja helposti saataville maksutta siitä päivästä, jona komissio hyväksyy asetuksen
9 artiklan 1 kohdan a alakohdan mukaisesti:”;
(8)
Korvataan 67 artiklan 3 kohdan johdantolause
seuraavasti:
”Kemikaaliviraston on asetettava julkisesti ja
helposti saataville maksutta seuraavat ajantasaiset tehoaineita koskevat tiedot
siitä päivästä, jona komissio hyväksyy asetuksen 9 artiklan 1 kohdan a
alakohdan mukaisesti, paitsi jos tietojen toimittaja toimittaa 66 artiklan 4
kohdan mukaiset toimivaltaisen viranomaisen tai kemikaaliviraston hyväksymät
perustelut sille, miksi tällainen julkaiseminen voisi mahdollisesti vaarantaa
sen tai jonkin muun asianosaisen kaupalliset edut:”;
(9)
Korvataan 77 artiklan 1 kohdan ensimmäinen alakohta
seuraavasti:
”Muutosta kemikaaliviraston päätöksiin, jotka se
on tehnyt 7 artiklan 2 kohdan, 13 artiklan 3 kohdan, 43 artiklan 2 kohdan, 45
artiklan 3 kohdan, 54 artiklan 3 kohdan, 54 artiklan 4 kohdan, 54 artiklan 5
kohdan, 63 artiklan 3 kohdan ja 64 artiklan 1 kohdan nojalla, on haettava
asetuksen (EY) N:o 1907/2006 mukaisesti perustetulta valituslautakunnalta.”;
(10)
Korvataan 86 artikla seuraavasti:
”86 artikla
Direktiivin 98/8/EY liitteeseen I
sisällytetyt tehoaineet
Tehoaineet, joiden osalta komissio on hyväksynyt
direktiivin niiden sisällyttämisestä direktiivin 98/8/EY liitteeseen I,
katsotaan hyväksytyiksi tämän asetuksen nojalla kyseisestä
sisällyttämispäivästä lähtien, ja ne on sisällytettävä 9 artiklan 2 kohdassa
tarkoitettuun luetteloon. Hyväksymisen edellytyksenä ovat kyseisissä komission
direktiiveissä asetetut vaatimukset.”;
(11)
Muutetaan 89 artikla seuraavasti:
a) korvataan 2 kohdan ensimmäinen alakohta
seuraavasti:
”Poiketen siitä, mitä tämän asetuksen 17 artiklan
1 kohdassa, 19 artiklan 1 kohdassa ja 20 artiklan 1 kohdassa säädetään, ja
rajoittamatta tämän artiklan 1 ja 3 kohdan soveltamista jäsenvaltio voi
edelleen soveltaa nykyistä järjestelmäänsä tai käytäntöään tietyn
biosidivalmisteen asettamisessa saataville markkinoilla kolmen vuoden ajan
kyseisen biosidivalmisteen sisältämän viimeisen hyväksyttävän tehoaineen
hyväksymispäivästä. Se voi sallia kansallisten sääntöjensä mukaisesti
alueellaan ainoastaan sellaisen biosidivalmisteen asettamisen saataville
markkinoilla, joka sisältää ainoastaan vanhoja tehoaineita, jotka on arvioitu
tai joita arvioidaan direktiivin 98/8/EY 16 artiklan 2 kohdassa
tarkoitetun kymmenvuotisen työohjelman toisesta vaiheesta 4 päivänä
joulukuuta 2007 annetun komission asetuksen (EY) N:o 1451/2007* nojalla mutta
joita ei vielä ole hyväksytty kyseisen valmisteryhmän osalta, tai joka sisältää
sekä tällaisia aineita että tämän asetuksen mukaisesti hyväksyttyjä
tehoaineita.
* EUVL L 325, 11.12.2007, s. 3.”;
b) korvataan 3 kohdan ensimmäinen alakohta
seuraavasti:
”Kun on tehty päätös tietyn tehoaineen
hyväksymisestä tietyn valmisteryhmän osalta, jäsenvaltioiden on varmistettava,
että kyseistä tehoainetta sisältävien, tuohon valmisteryhmään kuuluvien
biosidivalmisteiden luvat myönnetään, niitä muutetaan tai ne peruutetaan
tarvittaessa tämän asetuksen mukaisesti kolmen vuoden kuluessa
hyväksymispäivästä.”;
c) korvataan 4 kohta seuraavasti:
”4. Jos jäsenvaltion toimivaltainen viranomainen
päättää hylätä 3 kohdan mukaisesti toimitetun biosidivalmistetta koskevan
lupahakemuksen, päättää olla myöntämättä lupaa tai päättää asettaa luvan
ehdoksi sen, että valmistetta muutetaan, sovelletaan seuraavia:
a) biosidivalmistetta, jolle ei ole myönnetty
lupaa tai joka tapauksen mukaan ei täytä luvan ehtoja, ei saa enää asettaa
saataville markkinoilla 180 päivän kuluttua viranomaisen päätöksestä;
b) biosidivalmisteen olemassa olevien varastojen
hävittäminen ja käyttö voi jatkua 365 päivän ajan siitä päivästä, jona
viranomainen teki päätöksen.”;
(12)
Korvataan 93 artiklan 2 kohdan ensimmäinen ja
toinen alakohta seuraavasti:
”Poiketen siitä, mitä 17 artiklan 1 kohdassa
säädetään, jäsenvaltio voi edelleen soveltaa nykyistä järjestelmäänsä tai
käytäntöään ja asettaa saataville markkinoilla tämän artiklan 1 kohdassa
tarkoitettuja biosidivalmisteita, joita koskeva hakemus on toimitettu tämän
artiklan 1 kohdan mukaisesti, siihen päivään saakka, jona päätös luvan
antamisesta tehdään. Jos tehdään päätös luvan epäämisestä tai asetetaan luvan
ehdoksi se, että valmistetta muutetaan, biosidivalmistetta, jolle ei ole
myönnetty lupaa tai joka tapauksen mukaan ei enää täytä luvan ehtoja, ei saa
enää asettaa saataville markkinoilla 180 päivän kuluttua kyseisestä
päätöksestä.
Poiketen siitä, mitä 17 artiklan 1 kohdassa
säädetään, jäsenvaltio voi edelleen soveltaa nykyistä järjestelmäänsä tai
käytäntöään ja asettaa saataville markkinoilla tämän artiklan 1 kohdassa
tarkoitettuja biosidivalmisteita, joita koskevaa hakemusta ei toimitettu tämän
artiklan 1 kohdan mukaisesti, 180 päivän ajan 1 päivän syyskuuta 2017 jälkeen.”
(13)
Korvataan 94 ja 95 artikla seuraavasti:
”94 artikla
Siirtymätoimenpiteet käsiteltyjen esineiden osalta
Poiketen siitä, mitä 58 artiklan 2 kohdassa
säädetään, käsiteltyjä esineitä, jotka on käsitelty biosidivalmisteella tai
jotka sisältävät biosidivalmistetta, joka sisältää ainoastaan 89 artiklan 2
kohdassa tarkoitettuja tehoaineita tai jonka osalta kyseisen valmisteryhmän
hyväksymistä koskeva hakemus toimitetaan viimeistään 1 päivänä syyskuuta 2016
tai joka sisältää ainoastaan sekä tällaisia aineita että 58 artiklan 2 kohdassa
tarkoitettuja tehoaineita, voidaan saattaa markkinoille toiseen seuraavista
päivistä saakka:
1.
jos ei ole tehty päätöstä olla hyväksymättä yhtä
tehoaineista kyseistä käyttöä varten, siihen päivään saakka, kun
biosidivalmisteeseen sisältyvän viimeisen tehoaineen osalta kyseinen
valmisteryhmä ja käyttö on hyväksytty,
2.
jos on tehty päätös olla hyväksymättä yhtä tehoaineista
kyseistä käyttöä varten, 180 päivää kyseisen päätöksen tekemisen jälkeen.
Poiketen edelleen siitä, mitä 58 artiklan 2
kohdassa säädetään, käsiteltyjä esineitä, jotka on käsitelty
biosidivalmisteella tai jotka sisältävät biosidivalmistetta, joka sisältää mitä
tahansa muuta kuin kyseissä artiklassa tai tämän artiklan 1 kohdassa
tarkoitettua ainetta, saa asettaa markkinoille 1 päivään maaliskuuta 2017
saakka.
95 artikla
Siirtymätoimenpiteet, jotka koskevat oikeutta tutustua tehoaineen
asiakirja-aineistoon
1. Kemikaalivirasto asettaa 1 päivästä syyskuuta
2013 lähtien julkisesti saataville säännöllisesti päivitettävän luettelon
kaikista tehoaineista ja kaikista tehoainetta tuottavista aineista, joiden
osalta on toimitettu tämän asetuksen liitteen II tai direktiivin 98/8/EY
liitteen IV A tai II A tai tapauksen mukaan liitteen III A mukainen
asiakirja-aineisto, jäljempänä ’täydellinen asiakirja-aineisto’, jonka jokin
jäsenvaltio on hyväksynyt tai validoinut tässä asetuksessa tai kyseisessä
direktiivissä säädetyssä menettelyssä, jäljempänä ’asianomaiset aineet’.
Luetteloon on sisällyttävä kunkin asianomaisen aineen osalta kaikki henkilöt,
jotka ovat toimittaneet tällaisen asiakirja-aineiston tai ovat toimittaneet
asiakirja-aineiston tämän kohdan toisen alakohdan mukaisesti
kemikaalivirastolle, ja näiden henkilöiden kyseisessä alakohdassa täsmennetty
tehtävä, sekä päivä, jona aine sisällytettiin luetteloon.
Henkilö, joka on sijoittautunut unioniin ja joka
tuottaa tai tuo maahan asianomaista ainetta sellaisenaan tai
biosidivalmisteessa, jäljempänä ’aineen toimittaja’, voi milloin tahansa
toimittaa kemikaalivirastolle joko ainetta koskevan täydellisen
asiakirja-aineiston, ainetta koskevan täydellisen asiakirja-aineiston
käyttöluvan tai viittauksen ainetta koskevaan täydelliseen
asiakirja-aineistoon, jonka osalta kaikki tietosuoja-ajat ovat kuluneet umpeen.

Jos jonkin asianomaisen aineen osalta
ensimmäisessä alakohdassa tarkoitettuun luetteloon ei sisälly yhtään aineen
toimittajaa, unioniin sijoittautunut henkilö, joka valmistaa
biosidivalmistetta, joka koostuu kyseisestä asianomaisesta aineesta tai
sisältää tai tuottaa sitä, tai saattaa sen markkinoille, jäljempänä ’valmisteen
toimittaja’, voi toimittaa nämä tiedot.
Kemikaaliviraston on ilmoitettava toimittajalle, joka
toimittaa tiedot, 80 artiklan 1 kohdan nojalla suoritettavista maksuista ja
hylättävä hakemus, jos hakija ei suorita maksuja 30 päivän kuluessa. Sen
on ilmoitettava asiasta toimittajalle.
Saatuaan 80 artiklan 1 kohdan mukaisesti
suoritettavat maksut kemikaalivirasto varmentaa, ovatko toimitetut tiedot tämän
kohdan toisen alakohdan mukaisia, ja ilmoittaa asiasta toimittajalle.
2. Biosidivalmistetta, joka koostuu 1 kohdassa
tarkoitettuun luetteloon sisältyvästä asianomaisesta aineesta tai sisältää tai
tuottaa sitä, ei saa asettaa saataville markkinoilla tai käyttää 1 päivästä
syyskuuta 2015, ellei joko aineen toimittaja tai valmisteen toimittaja sisälly
1 kohdassa tarkoitettuun luetteloon.
3. Toimitettaessa tietoja 1 kohdan toisen
alakohdan mukaisesti sovelletaan tämän asetuksen 63 artiklan 3 kohtaa kaikkiin
asetuksen (EY) N:o 1451/2007 liitteessä II lueteltuihin aineisiin liittyviin
toksikologisiin ja ekotoksikologisiin tutkimuksiin ja tutkimuksiin
jakaantumisesta ja käyttäytymisestä ympäristössä, mukaan luettuna tutkimukset,
joihin ei liity selkärankaisilla tehtäviä kokeita.
4. Edellä 1 kohdassa tarkoitettuun luetteloon
sisältyvällä aineen toimittajalla tai valmisteen toimittajalla, jolle on
myönnetty käyttölupa tämän artiklan soveltamiseksi tai oikeus viitata
tutkimukseen 3 kohdan mukaisesti, on oltava oikeus sallia, että
biosidivalmisteelle lupaa hakevat hakijat viittaavat kyseiseen tietojen
käyttölupaan tai tutkimukseen 20 artiklan 1 kohdan soveltamiseksi.
5. Poiketen siitä, mitä 60 artiklassa säädetään,
kaikki asetuksen (EY) N:o 1451/2007 liitteessä II lueteltujen aineiden ja
valmisteryhmien yhdistelmien, joiden osalta päätöstä direktiivin 98/8/EY
liitteeseen I sisällyttämisestä ei ole tehty 1 päivään syyskuuta 2013 mennessä,
tietosuoja-ajat päättyvät 31 päivänä joulukuuta 2025.
6. Poiketen siitä, mitä 2 kohdassa säädetään,
niiden biosidivalmisteiden olemassa olevien varastojen hävittäminen ja käyttö,
jotka koostuvat asianomaisesta aineesta tai sisältävät tai tuottavat
asianomaista ainetta, jonka osalta aineen toimittaja tai valmisteen toimittaja
ei sisälly 1 kohdassa tarkoitettuun luetteloon, voi jatkua 1 päivään syyskuuta
2016 asti tai vuoden ajan sen jälkeen, kun aine on lisätty luetteloon, sen
mukaan, kumpi ajankohta on myöhäisempi.
7. Edellä 1–6 kohtaa ei sovelleta aineisiin, jotka
luetellaan liitteessä I olevissa ryhmissä 1–5 ja 7, tai yksinomaan tällaisia
aineita sisältäviin biosidivalmisteisiin.”;
(14)
Korvataan 96 artiklan ensimmäinen kohta
seuraavasti:
”Kumotaan direktiivi 98/8/EY 1 päivästä syyskuuta 2013,
sanotun kuitenkaan rajoittamatta tämän asetuksen 86, 89, 93 ja 95 artiklan
soveltamista.”
(15)
Korvataan liitteessä I oleva kohta Ryhmä 6
seuraavasti:
”Ryhmä 6 – Aineet, joista on toimitettu ainetta
koskeva täydellinen asiakirja-aineisto”;
(16)
Korvataan liitteessä V otsakkeen ”Valmisteryhmä 4:
Desinfiointiaineet tiloihin, joissa on elintarvikkeita tai rehuja” alla oleva
toinen kohta seuraavasti:
”Valmisteet, jotka sisällytetään materiaaleihin,
jotka voivat joutua kosketuksiin elintarvikkeiden kanssa.”.
2 artikla
Tämä asetus tulee voimaan
kahdentenakymmenentenä päivänä sen jälkeen kun se on julkaistu Euroopan
unionin virallisessa lehdessä.
Tämä
asetus on kaikilta osiltaan velvoittava, ja sitä sovelletaan sellaisenaan
kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
[1]               EUVL C
347, 18.12.2010, s. 62
[2]               EUVL L
167, 27.6.2012, s. 1.
[3]               EUVL L 396, 30.12.2006, s.1.
[4]               EUVL L
338, 13.11.2004, s. 4.
[5]               EYVL L
150, 8.6.2002, s. 71.


|

52011PC0470

Ehdotus EUROOPAN PARLAMENTIN JA NEUVOSTON ASETUS Itämeren lohikannan ja kyseistä kantaa hyödyntävien kalastuksien monivuotisesta suunnitelmasta  /* KOM/2011/0470 lopullinen - 2011/0206 (COD) */

	PERUSTELUTEHDOTUKSEN TAUSTA-  Ehdotuksen perustelut ja tavoitteetKansainvälisen merentutkimusneuvoston (ICES) antamien tieteellisten lausuntojen mukaan noin 30 luonnonlohikantaa, Itämeren lohikanta mukaan luettuna, on turvallisten biologisten rajojen alapuolella ja vaarassa ehtyä geneettisesti. Kansainvälisen Itämeren kalastuskomission vuonna 1997 laatiman osapuolia sitomattoman hoitosuunnitelman voimassaolo päättyi vuonna 2010. Ilman uutta suunnitelmaa kannan tulevalta hoidolta puuttuvat tavoitteet ja kalastajien ja matkailualan yritysten toiminnalta ennustettavuus. Sen vuoksi jäsenvaltiot, Itämeren alueellinen neuvoa-antava toimikunta ja sidosryhmät ovat toistuvasti pyytäneet Euroopan komissiolta ehdotusta uudeksi hoitojärjestelmäksi.Tässä ehdotuksessa esitetään monivuotinen hoitosuunnitelma Itämeren lohikantojen kalastukselle sen varmistamiseksi, että koko Itämeren kannan (kaikki jokien lohikannat mukaan luettuina) suojelun taso on suotuisa, sekä kestävän hyödyntämisen mahdollistamiseksi. Aloitteen tavoitteena on varmistaa, ettäa) Itämeren lohikantaa hyödynnetään kestävällä tavalla kestävän enimmäistuoton periaatteen mukaisesti;b) Itämeren lohikannan geneettinen eheys ja monimuotoisuus ovat turvatut.-  Yleinen tausta-  Itämeren lohikannan nykyiseen hoitoon kuuluu vuotuisen TACin vahvistaminen sekä teknisiä säilyttämistoimenpiteitä, kuten rauhoitusajat ja aluksesta purettavien kalojen vähimmäiskoko. Myös Itämeren pyöriäisen suojelemiseksi määrätty ajoverkkokielto on rajoittanut lohen pyyntiponnistusta pääaltaassa. Lohi on luontotyyppidirektiivissä[1] määritelty EU:n tärkeänä pitämä laji, ja vesipuitedirektiivillä[2] suojellaan sen elinympäristöä sisävesillä. Lisäksi Itämeren merellisen ympäristön suojelukomissio (HELCOM)[3] on määritellyt lajille eräitä tavoitteita, jotka esitetään sen Itämeren toimintasuunnitelmassa[4].-  Elollisten vesiluonnonvarojen säilyttämiseen tähtäävän, yhteisen kalastuspolitiikan (YKP) yleistavoitteen mukaisesti ja ottaen erityisesti huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (perusasetus) 5 ja 6 artikla, joissa edellytetään monivuotisten suunnitelmien laatimista, suunnitelman pääelementit ovat seuraavat:-  Päämäärät ja tavoitteet (päästä 75 prosenttiin potentiaalisesta smolttituotannosta jokaisessa luonnonlohijoessa kymmenen vuoden kuluessa tämän asetuksen voimaantulosta);-  TACin perustana kalastuskuolevuus, joka on vakiosti tasolla 0,1. TAC koskee vain merikalastusta, mutta siihen sisällytetään sellaiset alukset, jotka eivät kalasta mutta tarjoavat virkistyskalastuspalveluja.-  Jäsenvaltioiden velvollisuus määritellä teknisiä säilyttämistoimenpiteitä ja panna ne täytäntöön 24 kuukauden kuluessa suunnitelman voimaantulosta; näitä ovat muun muassa kalastuskieltoalueet ja rauhoitusajat rannikkovesillä kutuvaelluksella olevien kalojen suojelemiseksi.-  Lohien istutuksen lopettaminen asteittain luonnonkantojen geneettisen monimuotoisuuden suojelemiseksi sellaisissa joissa, joissa on ihmisen luomia esteitä ja joissa itsensä ylläpitävät luonnonlohipopulaatiot eivät pysty palautumaan ennalleen.-  Kalatalousrahastosta luonnonlohikantojen suojelutoimenpiteenä myönnettävä taloudellinen tuki palautusistutusten tekemiseksi jokiin, joissa itsensä ylläpitävät luonnonlohipopulaatiot pystyvät palautumaan ennalleen.-  Voimassa olevat aiemmat EU:n säännöksetPerusasetuksessa säädetään yhteisen kalastuspolitiikan yleisistä puitteista ja määritellään tilanteet, joissa neuvosto vahvistaa monivuotiset suunnitelmat.-  On syytä huomata, että YKP:n tulevan uudistuksen myötä jotkin tämän ehdotusluonnoksen säännökset voivat muuttua.Neuvoston asetuksessa (EY) N:o 2187/2005, joka on annettu 21. joulukuuta 2005, säädetään Itämeren kalavarojen säilyttämisestä teknisten toimenpiteiden (aluksesta purettavien kalojen vähimmäiskoot ja rauhoitusajat lohenkalastuksessa) avulla.Lohen TACeista säädetään eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuosittain annettavissa neuvoston asetuksissa (esimerkiksi eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2011 29 päivänä marraskuuta 2010 annettu neuvoston asetus (EU) N:o 1124/2010).EU:n valvontajärjestelmästä annetussa neuvoston asetuksessa (EY) N:o 1224/2009 säädetään kalastuksen yleisistä valvontavaatimuksista ja monivuotisten suunnitelmien erityisvaatimuksista.-  Johdonmukaisuus suhteessa unionin muuhun politiikkaan ja muihin tavoitteisiinEhdotuksen tavoitteet ovat johdonmukaisia Euroopan unionin ympäristöpolitiikan kanssa ja erityisesti luontotyyppidirektiivin, vesipuitedirektiivin ja meristrategiapuitedirektiivin kanssa.KUULEMISET JA VAIKUTUSTEN ARVIOINTIKuulemismenettely, tärkeimmät kohderyhmät ja yleiskuvaus vastaajistaKoska lohi on yleisesti tärkeä laji kaupallisten kalastajien lisäksi myös vapaa-ajan kalastajille, matkailualan yrityksille ja jokitoimikunnille, kuulemismenettelyssä pyrittiin kuulemaan kaikkia sidosryhmiä. Kaikille Itämeren alueen kielille käännetty kuulemisasiakirja julkaistiin internetissä. Itämeren jäsenvaltioiden kalastus- ja ympäristöviranomaiset sekä tärkeimmät sidosryhmät osallistuivat Brysselissä 28. huhtikuuta 2009 pidettyyn kokoukseen. Perustettiin vaikutustenarvioinnin ohjausryhmä, johon kuuluu edustajia kuudesta pääosastosta (ympäristön, työllisyyden, aluepolitiikan, talousasioiden ja kauppapolitiikan pääosastoista sekä pääsihteeristöstä).Lähteenä olleet tieteenalat ja asiantuntemuksen alatEhdotus perustuu ympäristöparametrien osalta ICES:n tieteellisiin lausuntoihin[5] ja sosioekonomisen arvioinnin osalta Suomen riista- ja kalatalouden tutkimuslaitoksen lausuntoon[6] sekä tieteellis-teknis-taloudellisen kalastuskomitean arviointeihin ja lausuntoihin[7].Tiivistelmä vastauksista ja siitä, miten ne on otettu huomioonYhteenveto tieteellisistä lausunnoista ja kuulemisista on tämän ehdotuksen liitteenä olevassa vaikutusten arvioinnissa.Asiantuntijalausuntojen julkistaminenKaikki kuulemismenettelyyn liittyvät lausunnot ja kannanotot ovat MARE-pääosaston verkkosivulla: http://ec.europa.eu/fisheries/cfp/governance/consultations_en.htm-  Vaikutusten arviointiJos ehdotetut toimenpiteet pannaan kunnolla täytäntöön ja niihin yhdistetään sisävesien lakisääteisten ympäristövelvoitteiden täytäntöönpano, saavutetaan seuraavat tavoitteet:a) Itämeren lohikannan osalta-  Kaikki Itämeren luonnonlohikannat palautuvat joissa turvallisiin biologisiin rajoihin ja suotuisalle suojelun tasolle, kun jokien heikkoihin lohikantoihin kohdistuvaa kalastuspainetta rajoitetaan.-  Itsensä ylläpitävät lohipopulaatiot palautuvat ennalleen joissa, joiden populaatiot ovat ehtyneet tai hyvin heikot, mikä johtaa luonnonlohituotannon kasvuun.-  Luonnonlohen geneettinen monimuotoisuus tulee suojatuksi, kun viljellyn lohen, jolla voi olla negatiivisia vaikutuksia geneettiseltä kannalta, istutus vähenee merkittävästi;b) kaupallisen pyynnin osalta-  Kalastusmahdollisuuksien ennustettavuus paranee, kun pyyntiä koskevat valvontasäännöt ovat selkeät.-  Luonnonlohen tuotanto lisääntyy ja kaikki jokien luonnonlohikannat palautuvat ennalleen, mikä lisää pitkällä aikavälillä kalastusmahdollisuuksia;c) vapaa-ajan pyynnin osalta-  Luonnonlohen tuotanto lisääntyy ja kaikki jokien luonnonlohikannat palautuvat ennalleen, mikä lisää pitkällä aikavälillä kalastusmahdollisuuksia;d) matkailualan osalta-  Kasvumahdollisuudet lisääntyvät, kun luonnonlohen kalastusmahdollisuudet lisääntyvät meressä ja joissa.EHDOTUKSEN OIKEUDELLINEN SISÄLTÖ-  OikeusperustaEhdotuksen oikeusperusta on Euroopan unionin toiminnasta tehdyn sopimuksen[8] 43 artiklan 2 kohta.-  ToissijaisuusperiaateEhdotus kuuluu Euroopan unionin toiminnasta tehdyn sopimuksen (SEUT-sopimus) 3 artiklan 1 kohdan d alakohdassa tarkoitettuun Euroopan unionin yksinomaiseen toimivaltaan. Vaikka lohi on anadrominen laji, sitä pidetään SEUT-sopimuksen 3 artiklan 1 kohdan d alakohdassa tarkoitettuna meren elollisena luonnonvarana. On kyseisen säännöksen hengen mukaista varmistaa meren elollisten luonnonvarojen tehokas säilyttäminen koko niiden vaelluksen ajan. Sen vuoksi toissijaisuusperiaatetta ei sovelleta.-  SuhteellisuusperiaateEhdotetut toimenpiteet ovat suhteellisuusperiaatteen mukaisia, sillä ne eivät ylitä sitä, mikä on tarpeen Itämeren lohikannan säilyttämistavoitteen saavuttamiseksi YKP:n puitteissa; toimenpiteet myös soveltuvat tämän kalastuksen pitkän aikavälin kestävyyden varmistamiseen.TALOUSARVIOVAIKUTUKSETEi uusia talousarviovaikutuksia.LISÄTIEDOT-  Uudelleentarkastelu-, tarkistus- tai raukeamislausekeEhdotus sisältää uudelleentarkastelu- ja tarkistuslausekkeet.2011/0206 (COD)EhdotusEUROOPAN PARLAMENTIN JA NEUVOSTON ASETUSItämeren lohikannan ja kyseistä kantaa hyödyntävien kalastuksien monivuotisesta suunnitelmastaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,ottavat huomioon Euroopan komission ehdotuksen,ottavat huomioon Euroopan talous- ja sosiaalikomitean lausunnon[9],ottavat huomioon alueiden komitean lausunnon[10],sen jälkeen kun ehdotus on toimitettu kansallisille parlamenteille,noudattavat tavallista lainsäätämisjärjestystä,sekä katsovat seuraavaa:1.  Kansainvälisessä Itämeren kalastuskomissiossa vuonna 1997 hyväksytyn lohikantojen elvytysohjelman voimassaolo päättyi vuonna 2010. Itämeren merellisen ympäristön suojelukomission (HELCOM) osapuolet ovat pyytäneet Euroopan unionia laatimaan Itämeren lohelle pitkän aikavälin hoitosuunnitelman.2.  Kansainvälisen merentutkimusneuvoston (ICES) ja tieteellis-teknis-taloudellisen kalastuskomitean (STECF) tuoreissa tieteellisissä lausunnoissa todetaan, että eräät Itämeren jokien lohikannat ovat turvallisten biologisten rajojen alapuolella ja että Euroopan tasolla olisi laadittava monivuotinen suunnitelma.3.  Euroopan unionin toiminnasta tehdyn sopimuksen 3 artiklan 1 kohdan d alakohdan mukaan unionilla on yksinomainen toimivalta, kun kyseessä on meren elollisten luonnonvarojen säilyttäminen. Koska lohi on anadrominen laji, Itämeren merilohikantoja ei pystytä säilyttämään, jollei toteuteta toimenpiteitä niiden suojelemiseksi jokivaiheen aikana. Sen vuoksi myös tällaiset toimenpiteet kuuluvat unionin yksinomaiseen toimivaltaan pyrittäessä säilyttämään meren elollisia luonnonvaroja koko niiden vaelluksen ajan, ja ne olisi sisällytettävä monivuotiseen suunnitelmaan.4.  Luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY[11] mukaan lohi on Euroopan unionin tärkeänä pitämä laji, ja kyseisen direktiivin mukaisesti toteutettavien toimenpiteiden on oltava sellaisia, että kyseisen lajin hyödyntäminen ei ole ristiriidassa sen suotuisan suojelun tason säilyttämisen kanssa. Sen vuoksi on tarpeen varmistaa, että lohen suojelemiseksi tämän asetuksen nojalla toteutettavat toimenpiteet ovat yhdenmukaisia ja koordinoituja mainitun direktiivin nojalla toteutettavien toimenpiteiden kanssa.5.  Yhteisen vesipolitiikan puitteista annetulla direktiivillä 2000/60/EY[12] pyritään sellaisen vesiympäristön suojelemiseen, säilyttämiseen ja parantamiseen, jossa lohi viettää osan elinkierrostaan. Itämeren lohikantaa koskevan monivuotisen suunnitelman pitäisi edistää direktiivin 2000/60/EY tavoitteiden saavuttamista. Tässä asetuksessa ei pitäisi toistaa kyseisessä direktiivissä jo vaadittuja toimenpiteitä, kuten vesipiirin hoitosuunnitelmia, mutta tämän asetuksen ja mainitun direktiivin mukaisten toimenpiteiden välinen koordinointi ja johdonmukaisuus olisi varmistettava lohen elinympäristöjen suojelemiseksi ja parantamiseksi sisävesillä.6.  Johannesburgissa vuonna 2002 pidetyssä kestävän kehityksen huippukokouksessa sovitussa täytäntöönpanosuunnitelmassa todetaan, että kaikki kaupalliset kannat olisi vuoteen 2015 mennessä palautettava tasoille, joilla voidaan saada kestävä enimmäistuotto. ICESin mukaan Itämeren lohikantojen kohdalla tämä taso vastaa joissa sellaista smolttituotannon tasoa, joka on 60–75 prosenttia eri luonnonlohijokien potentiaalisesta smolttituotantokapasiteetista. Monivuotisen suunnitelman päämääriä ja tavoitteita laadittaessa perustana olisi käytettävä tutkimustietoa.7.  Tutkimustietojen mukaan Itämeren lohikantojen geneettinen saastuminen voi johtaa siihen, että alkuperäispopulaatioiden eloonjäämisaste alenee, runsaus hupenee ja geneettinen kyky selvitä taudeista ja sopeutua paikallisiin muuttuviin ympäristöolosuhteisiin heikkenee. Sen vuoksi Itämeren lohikantojen geneettisen eheyden ja monimuotoisuuden säilyttäminen on keskeinen tekijä kantojen säilymisessä, ja se olisi otettava yhdeksi monivuotisen suunnitelman tavoitteista.8.  Kalastuskuolevuuden meressä ja joissa olisi oltava sellaisella tasolla, että tuloksena on sen kokoinen luonnonlohikanta, josta saadaan kestävä enimmäistuotto asetettujen tavoitteiden ja aikataulujen mukaisesti. Kalastuskuolevuustaso merellä olisi määriteltävä tieteellis-teknis-taloudellisen kalastuskomitean lausunnon perusteella.9.  Suunnitelman täytäntöönpanon tehostamiseksi ja jokaisen joen lohikannan erityispiirteiden huomioon ottamiseksi asianomaisten jäsenvaltioiden olisi voitava määritellä lohen kalastuskuolevuuden taso, TAC ja eräät joissaan toteutettavat tekniset säilyttämistoimenpiteet SEUT-sopimuksen 2 artiklan 1 kohdan mukaisesti.10.  Jäsenvaltioiden olisi tämän asetuksen mukaisia toimenpiteitä toteuttaessaan noudatettava kansainvälisiä velvoitteitaan, erityisesti 10 päivänä joulukuuta 1982 tehdyn Yhdistyneiden kansakuntien merioikeusyleissopimuksen[13] 66 artiklasta johtuvia velvoitteita, joiden mukaan anadromisten kantojen alkuperävaltion ja muiden valtioiden tulee tehdä yhteistyötä näiden kantojen säilyttämiseksi ja hoitamiseksi.11.  Olisi säädettävä siitä, miten komissio arvioi jäsenvaltioiden toimenpiteiden asianmukaisuutta ja tehokkuutta monivuotisessa suunnitelmassa vahvistettujen tavoitteiden perusteella.12.  Tutkimustietojen mukaan istutuksilla voi olla merkittäviä vaikutuksia Itämeren lohikannan geneettiseen monimuotoisuuteen ja viljellyn kalan istuttaminen joka vuosi Itämereen suuressa määrin saattaa vaarantaa luonnonlohen geneettisen eheyden, minkä vuoksi se olisi lopetettava asteittain. Sen vuoksi tässä monivuotisessa suunnitelmassa olisi vahvistettava istutusedellytykset.13.  Palautusistutuksia potentiaalisiin lohijokiin pidetään eräin edellytyksin säilyttämistoimenpiteenä, sillä ne vaikuttavat positiivisesti lohen kokonaismäärään ja kalastukseen, koska voivat palauttaa itsensä ylläpitäviä lohipopulaatioita ennalleen. Olisi säädettävä palautusistutusten sallimisesta silloin kun ne täyttävät kyseiset Euroopan kalatalousrahastosta annetun asetuksen (EY) N:o 1198/2006[14] 38 artiklan mukaiset tukikelpoisuusedellytykset.14.  Koska lohen istutus voi olla nykyisin pakollista eräissä jäsenvaltioissa ja jotta jäsenvaltioilla olisi aikaa mukautua näihin vaatimuksiin, lohen muiden istutusten kuin tuki- ja palautusistutusten olisi edelleen oltava sallittuja tämän asetuksen voimaantuloa seuraavan seitsemän vuoden pituisen siirtymäkauden ajan.15.  Tässä asetuksessa säädettyjen toimenpiteiden noudattamisen varmistamiseksi olisi vahvistettava erityisiä valvontatoimenpiteitä niiden toimenpiteiden lisäksi, joista säädetään yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetussa neuvoston asetuksessa (EY) N:o 1224/2009[15].16.  Merkittävä osa lohta pyytävistä rannikkoaluksista on alle 10 metrin pituisia. Sen vuoksi asetuksen (EY) N:o 1224/2009 14 artiklassa säädettyä kalastuspäiväkirjan käyttöä ja 17 artiklassa säädettyä ennakkoilmoitusta olisi sovellettava kaikkiin aluksiin.17.  Sen varmistamiseksi, että lohisaaliita ei kirjata virheellisesti meritaimeniksi ja näin vältetä asianmukaista valvontaa, velvollisuutta tehdä asetuksen (EY) N:o 1224/2009 17 artiklan mukaisesti ennakkoilmoitus olisi sovellettava kaikkiin aluksiin, joilla pidetään meritaimenta.18.  Lohikantojen sähkökalastus olisi sallittava tieteellisten tietojen parantamiseksi ja lisäämiseksi.19.  Viime aikaisten tietojen mukaan lohen virkistyskalastus merellä vaikuttaa merkittävästi lohikantoihin, vaikka tiedot eivät ole kovin tarkkoja. Erityisesti kaupallisia virkistyskalastuspalveluja tarjoavien yritysten alukset saattavat pyytää merkittävän osan Itämeren lohisaaliista. Sen vuoksi on monivuotisen suunnitelman toiminnan kannalta asianmukaista ottaa käyttöön erityisiä hoitotoimenpiteitä tällaisen toiminnan valvomiseksi.20.  Jotta tässä asetuksessa asetetut tavoitteet saavutettaisiin tehokkaasti ja jotta kantojen tilojen muutoksiin voitaisiin reagoida nopeasti, komissiolle olisi perussopimuksen 290 artiklan mukaisesti siirrettävä valta antaa säädöksiä tämän asetuksen 6, 7, 11 ja 25 artiklassa säädettyjen, muiden kuin olennaisten osien osalta. Kyseisen säädösvallan olisi koskettava mahdollisuutta mukauttaa kalastuskuolevuustasoa meressä, muuttaa luonnonlohijokien luetteloa ja eräitä tämän asetuksen liitteisiin sisältyviä teknisiä tietoja sekä vahvistaa Itämeren lohikantoja koskevia toimenpiteitä silloin kun jäsenvaltioiden toimenpiteet johdanto-osan 9 kappaleessa mainitun toimivallan nojalla jäävät antamatta tai kun niitä pidetään tehottomina.21.  Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti.22.  Tämän asetuksen 12 artiklassa säädettyjen lohi-istutuksia koskevien säännösten yhdenmukaisen täytäntöönpanon varmistamiseksi komissiolle olisi siirrettävä täytäntöönpanovalta. Täytäntöönpanovaltaa olisi käytettävä yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011[16] mukaisesti.OVAT HYVÄKSYNEET TÄMÄN ASETUKSEN:I LUKU KOHDE, SOVELTAMISALA JA MÄÄRITELMÄT1 artiklaKohdeTässä asetuksessa vahvistetaan Itämeren lohikannan säilyttämistä ja hoitoa koskeva monivuotinen suunnitelma, jäljempänä ’suunnitelma’.2 artiklaSoveltamisala1. Suunnitelmaa sovelletaana) kaupalliseen kalastukseen Itämerellä ja siihen yhteydessä olevissa joissa, jotka sijaitsevat jäsenvaltioiden, jäljempänä ’asianomaiset jäsenvaltiot’, alueella;b) lohen virkistyskalastukseen Itämerellä silloin kun kalastusta harjoittavat virkistyskalastuspalveluja tarjoavat alukset.3 artiklaMääritelmät1. Tämän asetuksen soveltamiseksi sovelletaan asetuksen (EY) N:o 2371/2002 3 artiklassa, direktiivin 2000/60/EY 2 artiklassa ja asetuksen (EY) N:o 1224/2009 4 artiklassa säädettyjä määritelmiä.2. Lisäksi sovelletaan seuraavia määritelmiä:23.  ’Itämerellä’ tarkoitetaan ICES-osa-alueita 22–32;24.  ’Itämeren alueen joilla’ tarkoitetaan jokia, jotka ovat yhteydessä Itämereen jäsenvaltioiden alueella;25.  ’Itämeren lohikannalla’ tarkoitetaan kaikkia Itämeren ja Itämeren alueen jokien luonnonvaraisia ja viljeltyjä lohikantoja;26.  ’luonnonlohijoella’ tarkoitetaan liitteessä I lueteltuja jokia, joissa on itsensä ylläpitäviä luonnonlohikantoja ja joihin ei istuteta lainkaan viljeltyä lohta tai istutetaan sitä rajoitetusti;27.  ’potentiaalisella lohijoella’ tarkoitetaan jokea, jossa on aiemmin ollut luonnonlohikanta/luonnonlohikantoja ja jossa ei nykyisellään tapahdu luontaista lisääntymistä tai sitä tapahtuu vain vähän mutta johon on mahdollista palauttaa itsensä ylläpitävä luonnonlohikanta;28.  ’potentiaalisella smolttituotantokapasiteetilla’ tarkoitetaan smolttien tuotantokapasiteettia kussakin joessa asianmukaisten jokikohtaisten tekijöiden perusteella;29.  ’teknisillä säilyttämistoimenpiteillä’ tarkoitetaan toimenpiteitä, joilla säännellään lajikoostumusta, saaliiden koostumusta kalojen koon suhteen ja kalastustoiminnasta johtuvien ekosysteemien osatekijöiden vaikutusta sääntelemällä pyydysten käyttöä ja rakennetta sekä rajoittamalla kalastusalueille pääsyä;30.  ’tuki-istutuksella’ tarkoitetaan viljellyn lohen smolttien tai sitä aiemmassa elinkierron vaiheessa olevien kalojen laskemista tarkoituksellisesti luonnonlohijokiin;31.  ’palautusistutuksella’ tarkoitetaan viljellyn lohen smolttien tai sitä aiemmassa elinkierron vaiheessa olevien kalojen laskemista potentiaalisiin lohijokiin;32.  ’virkistyskalastuspalveluja tarjoavalla aluksella’ tarkoitetaan sellaisen yrityksen alusta, joka tarjoaa Itämeren lohen virkistyskalastusta varten palveluja, mukaan luettuina kalastusvälineiden käyttöönanto, kuljetus ja/tai opastus;33.  ’suurimmalla sallitulla saaliilla’ (TAC) tarkoitetaan Itämeren lohen määrää, joka voidaan pyytää ja purkaa aluksesta kunakin vuonna.II LUKUTAVOITTEET4 artiklaPäämäärätSuunnitelman päämääränä on varmistaa, ettäa) Itämeren lohikantaa hyödynnetään kestävällä tavalla kestävän enimmäistuoton periaatteen mukaisesti;b) Itämeren lohikannan geneettinen eheys ja monimuotoisuus ovat turvatut.III LUKU TAVOITTEET5 artiklaLuonnonlohikantojen tavoitteet34.  Luonnonlohijoissa, jotka ovat tämän asetuksen voimaantullessa saavuttaneet 50 prosenttia potentiaalisesta smolttituotantokapasiteetista, luonnonvaraisen smolttituotannon on kasvettava jokaisessa joessa 75 prosenttiin potentiaalisesta smolttituotantokapasiteetista viiden vuoden kuluessa tämän asetuksen voimaantulosta.35.  Luonnonlohijoissa, jotka eivät ole tämän asetuksen voimaantullessa saavuttaneet 50:tä prosenttia potentiaalisesta smolttituotantokapasiteetista, luonnonvaraisen smolttituotannon on kasvettava jokaisessa joessa 50 prosenttiin potentiaalisesta smolttituotantokapasiteetista viiden vuoden kuluessa tämän asetuksen voimaantulosta ja 75 prosenttiin potentiaalisesta smolttituotantokapasiteetista kymmenen vuoden kuluessa tämän asetuksen voimaantulosta.36.  Kymmenen vuoden kuluttua tämän asetuksen voimaantulosta luonnonvaraisen smolttituotannon on pysyttävä jokaisessa luonnonlohijoessa vähintään 75 prosentissa potentiaalisesta smolttituotantokapasiteetista.37.  Asianomaiset jäsenvaltiot voivat asettaa tiukempia jokikohtaisia tavoitteita.IV LUKUPYYNTISÄÄNNÖT6 artiklaTACin määrittäminen joissa38.  Lohikantojen vuotuinen TAC luonnonlohijoissa ei saa ylittää 2 kohdassa tarkoitettua kalastuskuolevuutta vastaavaa tasoa.39.  Kunkin jäsenvaltion on määriteltävä lohikantojen kalastuskuolevuustaso luonnonlohijoissa 5 artiklassa vahvistettujen tavoitteiden sekä tieteellis-teknis-taloudellisen kalastuskomitean ja ICESin lausuntojen mukaisesti, ja mainittujen elinten on arvioitava sitä säännöllisesti uudelleen silloin kun saadaan lisätietoja tai joen ominaisuudet muuttuvat. Tätä varten jäsenvaltioiden on otettava huomioon potentiaalinen smolttituotantokapasiteetti, jonka ICES on laskenut kullekin joelle asiaan liittyvien jokikohtaisten parametrien perusteella, ja mainitun elimen on arvioitava sitä säännöllisesti uudelleen silloin kun saadaan lisätietoja tai joen ominaisuudet muuttuvat.40.  Asianomaisten jäsenvaltioiden on julkaistava kalastuskuolevuustaso luonnonlohijoissa ja vastaava lohen TAC asetuksen (EY) N:o 1224/2009 114 artiklan mukaisesti perustamansa verkkosivuston julkisessa osiossa yhden vuoden kuluessa tämän asetuksen voimaantulosta ja tarkistettava kyseiset tiedot vuosittain.41.  Komissio arvioi jäsenvaltioiden tämän artiklan mukaisesti toteuttamien toimenpiteiden johdonmukaisuuden ja tehokkuuden joka kolmas vuosi 4 ja 5 artiklassa säädettyjen päämäärien ja tavoitteiden perusteella.42.  Komissiolla on valta antaa delegoituja säädöksiä 26 artiklan mukaisesti kalastuskuolevuustason ja/tai vastaavan TACin määrittämiseksi luonnonlohijoissa ja/tai kiellon vahvistamiseksi asianomaiselle kalastukselle, jos asianomainen jäsenvaltio ei julkaise tällaisia toimenpiteitä tämän asetuksen voimaantulon jälkeisessä määräajassa 1, 2 ja 3 kohdan mukaisesti.43.  Komissiolla on valta antaa delegoituja säädöksiä 26 artiklan mukaisesti kalastuskuolevuustason ja/tai vastaavan TACin määrittämiseksi luonnonlohijoissa ja/tai kiellon vahvistamiseksi asianomaiselle kalastukselle, jos 4 kohdan mukaisesti tehdyn arvioinnin perusteella katsotaan, että jäsenvaltion toimenpiteet eivät ole johdonmukaisia 4 ja 5 artiklassa säädettyjen päämäärien ja tavoitteiden kanssa tai jos niillä ei katsota päästävän kyseisiin päämääriin ja tavoitteisiin.44.  Komission vahvistamien toimenpiteiden tarkoituksena on varmistaa 4 ja 5 artiklassa säädettyjen päämäärien ja tavoitteiden saavuttaminen. Kun komissio antaa delegoidun säädöksen, jäsenvaltioiden toimenpiteet lakkaavat olemasta voimassa.7 artiklaTACin määrittäminen meressä45.  Lohikantojen vuotuinen TAC meressä ei saa ylittää kalastuskuolevuustasoa 0,1 vastaavaa tasoa.46.  Jos on selvää osoitusta siitä, että kannan tila on muuttunut ja/tai olemassa oleva kalastuskuolevuustaso ei ole asianmukainen 4 artiklassa säädettyjen tavoitteiden saavuttamiseksi, komissio voi muuttaa 1 kohdassa tarkoitetun merellä todetun kalastuskuolevuustason arvon 26 artiklan mukaisesti annettavin delegoiduin säännöksin.47.  Jos esiintyy taudinpurkauksia, kriittisen alhaisia postsmolttien eloonjäämisasteita tai muita odottamattomia muutoksia, neuvosto päättää TACista, joka on alhaisempi kuin TAC, joka johtuisi 1 kohdassa tarkoitetusta kalastuskuolevuustasosta.8 artiklaKansallisen kiintiön käyttö ja virkistyskalastuspalveluja tarjoavat aluksetVirkistyskalastuspalveluja tarjoavien alusten merellä pyytämät lohet lasketaan kansalliseen kiintiöön.V LUKUTEKNISET SÄILYTTÄMISTOIMENPITEET9 artiklaJäsenvaltioiden toimenpiteet heikkojen lohikantojen suojelemiseksi joissa48.  Jos luonnonlohijoki ei ole tämän asetuksen voimaantullessa saavuttanut 50:tä prosenttia potentiaalisesta smolttituotantokapasiteetista, asianomaisten jäsenvaltioiden on otettava käyttöön kansallisia teknisiä säilyttämistoimenpiteitä kahden vuoden kuluessa tämän asetuksen voimaantulosta.49.  Jotta 1 kohdassa tarkoitetut tekniset säilyttämistoimenpiteet voisivat asianmukaisesti edistää 4 ja 5 artiklassa säädettyjen päämäärien ja tavoitteiden saavuttamista, niiden on perustuttava jokikohtaisiin vaatimuksiin. Tällaisten toimenpiteiden soveltamispaikka on määriteltävä lohen mereen suuntautuvia vaellusreittejä koskevien parhaiden saatavilla olevien tietojen perusteella.10 artiklaToimenpiteet muiden lohikantojen suojelemiseksi joissaJäsenvaltiot voivat ottaa käyttöön kansallisia teknisiä säilyttämistoimenpiteitä Itämeren alueen joissaan sellaisille lohikannoille, jotka eivät kuulu tämän asetuksen 9 artiklan soveltamisalaan. Kyseisillä toimenpiteillä on edistettävä 4 ja 5 artiklassa säädettyjen päämäärien ja tavoitteiden saavuttamista.11 artiklaKomission toimenpiteet50.  Komissio arvioi joka kolmas vuosi 4 ja 5 artiklassa säädettyjen päämäärien ja tavoitteiden perusteella jäsenvaltioiden 9 ja 10 artiklan mukaisesti toteuttamien toimenpiteiden johdonmukaisuuden ja tehokkuuden erityisesti silloin kun luonnonlohijoki kulkee useassa jäsenvaltiossa.51.  Komissiolla on valta antaa 26 artiklan mukaisesti delegoituja säädöksiä tarvittavien teknisten säilyttämistoimenpiteiden vahvistamiseksi, jos asianomainen jäsenvaltio ei vahvista tällaisia toimenpiteitä tämän asetuksen voimaantulon jälkeisessä määräajassa 9 artiklan mukaisesti.52.  Komissiolla on valta antaa 26 artiklan mukaisesti delegoituja säädöksiä tarvittavien teknisten säilyttämistoimenpiteiden vahvistamiseksi, jos 1 kohdan mukaisesti tehdyn arvioinnin perusteella katsotaan, että jäsenvaltion toimenpiteet eivät ole johdonmukaisia 4 ja 5 artiklassa säädettyjen päämäärien ja tavoitteiden kanssa tai jos niillä ei katsota päästävän kyseisiin päämääriin ja tavoitteisiin.53.  Komission vahvistamien toimenpiteiden tarkoituksena on varmistaa 4 ja 5 artiklassa säädettyjen päämäärien ja tavoitteiden saavuttaminen. Kun komissio antaa delegoidun säädöksen, jäsenvaltioiden toimenpiteet lakkaavat olemasta voimassa.VI LUKUISTUTUKSET12 artiklaTuki-istutukset54.  Lohien tuki-istutuksia saa tehdä ainoastaan luonnonlohijokiin. Kuhunkin jokeen istutettu smolttimäärä ei saa ylittää asianomaisen joen arvioitua potentiaalista smolttituotantokapasiteettia.55.  Tuki-istutukset on tehtävä siten, että eri jokilohikantojen geneettinen monimuotoisuus turvataan ottaen huomioon istutusjoen ja lähijokien olemassa olevat kalastot ja maksimoiden istutuksen vaikutukset.56.  Komissio voi vahvistaa tämän artiklan soveltamista koskevat yksityiskohtaiset säännöt 27 artiklan 2 kohdassa tarkoitetun tarkastelumenettelyn mukaisesti annettavin täytäntöönpanosäädöksin.13 artiklaPalautusistutuksetPalautusistutuksia saa tehdä potentiaalisiin lohijokiin ainoastaan josa) joessa on esteettömät vaellusreitit, asianmukainen veden laatu sekä lohen lisääntymiseen ja kasvuun soveltuva elinympäristö;b) palautusistutuksen tarkoituksena on perustaa elinkelpoinen itsensä ylläpitävä luonnonlohipopulaatio tai parantaa sitä;c) käytössä on ennen istutusta ja istutuksen jälkeen sovellettava seurantaohjelma arviointimenettelyineen;d) käytössä on sopivat ja asianmukaiset säilyttämis- ja hoitotoimenpiteet itsensä ylläpitävän lohipopulaation palautumisen edistämiseksi.Edellä olevan 1 kohdan mukaista palautusistutusta pidetään Euroopan kalatalousrahastosta annetun asetuksen (EY) N:o 1198/2006 38 artiklan 2 kohdassa tarkoitettuna säilyttämistoimenpiteenä.14 artiklaSiirtymäkausiMuita kuin 12 ja 13 artiklan mukaisesti tehtyjä lohen istutuksia saa jatkaa 7 vuoden ajan tämän asetuksen voimaantulosta.VII LUKUVALVONTA JA TÄYTÄNTÖÖNPANO15 artiklaSuhde asetukseen (EY) N:o 1224/2009Jollei tämän luvun artikloissa toisin säädetä, tässä luvussa säädettyjä valvontatoimenpiteitä sovelletaan niiden lisäksi, joista säädetään asetuksessa (EY) N:o 1224/2009.16 artiklaKalastuspäiväkirjatPoiketen siitä, mitä asetuksen (EY) N:o 1224/2009 14 artiklassa säädetään, kaiken mittaisten Euroopan unionin kalastusalusten, joilla on lohen kalastuslupa, päälliköiden on pidettävä toimistaan kalastuspäiväkirjaa asetuksen (EY) N:o 1224/2009 14 artiklassa säädettyjen sääntöjen mukaisesti.17 artiklaEnnakkoilmoituksetPoiketen siitä, mitä asetuksen (EY) N:o 1224/2009 17 artiklan 1 kohdan johdantovirkkeessä säädetään, kaiken mittaisten Euroopan unionin kalastusalusten, joilla on lohen kalastuslupa, päälliköiden on välittömästi kalastustoimen päättymisen jälkeen ilmoitettava lippujäsenvaltionsa toimivaltaisille viranomaisille asetuksen (EY) N:o 1224/2009 17 artiklan 1 kohdassa luetellut tiedot.18 artiklaErityistoimintaluvat57.  Virkistyskalastuspalveluja tarjoavalla aluksella on oltava lohenkalastusta varten erityistoimintalupa, joka on myönnetty tämän asetuksen liitteen II mukaisesti.58.  Asianomaisten jäsenvaltioiden on sisällytettävä erityistoimintaluvat asetuksen (EY) N:o 1224/2009 116 artiklan 1 kohdan d alakohdan mukaisesti perustetussa sähköisessä tietokannassa olevaan kalastuslupaluetteloon. Lisäksi niiden on sisällytettävä erityistoimintalupaan liittyvät tiedot asetuksen (EY) N:o 1224/2009 109 artiklassa tarkoitettuun tietokonepohjaiseen varmentamisjärjestelmään.19 artiklaSaalisilmoitus59.  Virkistyskalastuspalveluja tarjoavan aluksen päällikön on täytettävä saalisilmoitus liitteen III mukaisesti ja toimitettava se aluksensa lippujäsenvaltion toimivaltaiselle viranomaiselle jokaisen kuukauden viimeisenä päivänä.60.  Asianomaisen jäsenvaltion on kirjattava edelliskuun saalisilmoituksiin merkityt tiedot viimeistään jokaisen kuukauden 15 päivänä asetuksen (EY) N:o 1224/2009 116 artiklan 1 kohdan f alakohdan mukaisesti perustettuun sähköiseen tietokantaan ja asetuksen (EY) N:o 1224/2009 109 artiklassa tarkoitettuun tietokonepohjaiseen varmentamisjärjestelmään. Sähköiset tiedot ja saalisilmoitukset on säilytettävä kolmen vuoden ajan.20 artiklaPurkamistarkastuksetAsianomaisten jäsenvaltioiden on tarkistettava saalisilmoituksiin kirjattujen tietojen paikkansapitävyys tekemällä purkamistarkastuksia. Purkamistarkastusten on koskettava vähintään kymmentä prosenttia purkamisten kokonaismäärästä.21 artiklaKansalliset valvontaohjelmatAsetuksen (EY) N:o 1224/2009 46 artiklassa säädettyyn kansalliseen valvontaohjelmaan on myös sisällyttävä vähintään seuraavat:a) tämän asetuksen V luvun mukaisesti laadittujen teknisten säilyttämistoimenpiteiden soveltaminen;b) kiintiön käyttöä, toimintalupia ja saalisilmoituksia koskevien sääntöjen noudattaminen virkistyskalastuspalveluja tarjoavien alusten osalta;c) tuki- ja palautusistutuksia koskevien sääntöjen noudattamisen seuranta.VIII LUKUTIETOJEN KERUU22 artiklaJokaista nuorten lohien kohorttia voidaan tietojen keruuta varten seurata ennen smolttiutumista sähkökalastuksella kaikissa luonnonlohijoissa.IX LUKU JATKOTOIMET23 artiklaJäsenvaltioiden raportit61.  Asianomaisten jäsenvaltioiden on tämän asetuksen voimaantuloa seuraavana kolmantena vuonna ja sen jälkeen joka kolmas vuosi raportoitava komissiolle V luvun mukaisesti vahvistetuista teknisistä säilyttämistoimenpiteistä ja siitä, miten niillä on saavutettu 5 artiklassa säädetyt tavoitteet.62.  Asianomaisten jäsenvaltioiden on tämän asetuksen voimaantuloa seuraavana kuudentena vuonna ja sen jälkeen joka kuudes vuosi raportoitava komissiolle tämän asetuksen täytäntöönpanosta ja 5 artiklassa säädettyjen tavoitteiden saavuttamisesta. Jäsenvaltioiden raporteissa on annettava erityisesti seuraavat tiedot:a) kansallisen kalastuksen kehitys mukaan luettuna saaliiden jakautuminen avomerellä, rannikkovesillä ja joissa sekä kaupallisten kalastajien, virkistyskalastuspalveluja tarjoavien yritysten alusten ja muiden virkistyskalastajien kesken;b) jokaisen luonnonlohijoen lohenpoikas- ja smolttituotanto sekä paras saatavilla oleva arvio potentiaalisesta smolttituotantokapasiteetista;c) saatavilla olevat geneettiset tiedot jokaisesta luonnonlohijoesta;d) lohen tuki- ja palautusistutukset;e) asetuksen (EY) N:o 1224/2009 46 artiklassa tarkoitetun kansallisen valvontaohjelman täytäntöönpano.24 artiklaSuunnitelman arviointiKomissio arvioi hoitotoimenpiteiden vaikutuksen Itämeren lohikantaan ja kyseistä kantaa hyödyntävään kalastukseen tämän asetuksen 23 artiklassa tarkoitettujen jäsenvaltioiden raporttien ja tutkimustietojen perusteella sitä vuotta seuraavana vuonna, jona se saa jäsenvaltioiden raportit.X LUKULIITTEIDEN MUUTTAMINEN25 artikla Liitteiden muuttaminen63.  Komissio voi muuttaa liitteessä I olevaa luonnonlohijokien luetteloa pitääkseen sen ajan tasalla tuoreen tutkimustiedon kanssa 26 artiklan mukaisesti annettavin delegoiduin säädöksin.64.  Komissio voi muuttaa liitteitä II ja III tehokkaan valvonnan varmistamiseksi 26 artiklan mukaisesti annettavin delegoiduin säädöksin.XI LUKUMENETTELYSÄÄNNÖKSET26 artiklaSiirretyn säädösvallan käyttäminen65.  Komissiolle siirrettyyn valtaan antaa delegoituja säädöksiä sovelletaan tässä artiklassa säädettyjä edellytyksiä.66.  Valta hyväksyä 6, 7, 11 ja 25 artiklassa tarkoitettuja delegoituja säädöksiä siirretään komissiolle määräämättömäksi ajaksi.67.  Euroopan parlamentti tai neuvosto voi milloin tahansa peruuttaa 6, 7, 11 ja 25 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu toimivallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai päätöksessä mainittuna myöhempänä päivänä. Päätös ei vaikuta jo voimassa olevien delegoitujen säädösten pätevyyteen.68.  Heti kun komissio on hyväksynyt delegoidun säädöksen, se antaa sen tiedoksi yhtäaikaisesti Euroopan parlamentille ja neuvostolle.69.  Edellä olevan 6, 7, 11 ja 25 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen kyseisen määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.27 artiklaToimivallan peruuttaminenJos asianomainen jäsenvaltio ei ole toteuttanut tai julkaissut 6 tai 11 artiklassa säädettyjä toimenpiteitä määräajassa tai jos kyseisiä toimenpiteitä pidetään 6 artiklan 4 kohdan tai 11 artiklan 1 kohdan mukaisesti tehdyn arvioinnin perusteella riittämättöminä ja/tai tehottomina, komissio peruuttaa 6 tai 11 artiklassa tarkoitetun asianomaiselle jäsenvaltiolle annetun toimivallan. Peruuttamispäätöksellä lopetetaan tuossa päätöksessä mainittu toimivallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai päätöksessä mainittuna myöhempänä päivänä.28 artiklaKomiteamenettely70.  Komissiota avustaa asetuksen (EY) N:o 2371/2002 30 artiklan mukainen kalastus- ja vesiviljelyalan komitea. Kyseinen komitea on asetuksessa (EU) N:o 182/2011 tarkoitettu komitea.71.  Kun tähän kohtaan viitataan, sovelletaan asetuksen (EU) N:o 182/2011 5 artiklaa.XII LUKULOPPUSÄÄNNÖKSET29 artiklaVoimaantuloTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Tätä asetusta sovelletaan … päivästä …kuuta ….Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäEuroopan parlamentin puolesta Neuvoston puolestaPuhemies PuheenjohtajaLIITE IItämeren alueen luonnonlohijoetSuomi-  SimojokiSuomi/Ruotsi-  Tornionjoki/TorneälvenRuotsi-  Kalixälven, Råneälven, Piteälven, Åbyälven, Byskeälven, Rickleån, Sävarån, Ume/Vindelälven, Öreälven, Lögdeälven, Emån, Mörrumsån, LjunganViro-  Pärnu, Kunda, Keila, VasalemmaLatvia-  Salaca, Vitrupe, Peterupe, Irbe, Uzava, SakaLatvia/Liettua-  Barta/BartuvaLiettua-  Nemunasin vesipiiri (Zeimena)LIITE IIERITYISTOIMINTALUPIEN VÄHIMMÄISTIEDOT1. ALUKSEN TUNNISTETIEDOTAluksen nimi[17]LippuvaltioRekisteröimispaikka (nimi ja kansallinen koodi)Ulkoiset merkinnätKansainvälinen radiokutsutunnus (IRCS[18])2. LUVAN HALTIJA, ALUKSEN OMISTAJA JA ALUKSEN PÄÄLLIKKÖ[19]Luonnollisen henkilön tai oikeushenkilön nimi ja osoite3. ALUKSEN OMINAISUUDETKoneteho (kW)[20]Vetoisuus (GT)Kokonaispituus4. KALASTUSEDELLYTYKSET1. Myöntämispäivä:2. Voimassaoloaika:3. Lupaan liittyvät ehdot, tarvittaessa myös lajit, alue ja pyydykset:LIITE IIISAALISILMOITUKSETJokaisen asianomaisen jäsenvaltion on annettava virkistyskalastuspalveluja tarjoaville aluksille virallinen lomake, joka täytetään saalisilmoituksena. Lomakkeessa on oltava vähintään seuraavat tiedot:a) tämän asetuksen 18 artiklan mukaisesti myönnetyn erityistoimintaluvan viitenumero;b) luonnollisen henkilön tai oikeushenkilön nimi, jolla on tämän asetuksen 18 artiklan mukaisesti myönnetty erityistoimintalupa;c) virkistyskalastuspalveluja tarjoavan aluksen päällikön nimi ja allekirjoitus;d) satamasta lähdön ja satamaan saapumisen päivämäärät ja kellonajat sekä kalastusmatkan kesto;e) saaliin purkamispaikka ja -aika kunkin kalastusmatkan osalta;f) kalastustoimissa käytetty pyydys;g) purettujen kalojen määrät lajeittain ja kunkin kalastusmatkan osalta;h) poisheitettyjen kalojen määrät lajeittain ja kunkin kalastusmatkan osalta;i) pyyntialue kunkin kalastusmatkan osalta ilmaistuna ICES-tilastoruutuina.[1] EYVL L 206, 22.7.1992, s. 7. Direktiivi sellaisena kuin se on viimeksi muutettuna direktiivillä 2006/105/EY (EUVL L 363, 20.12.2006, s. 368).[2] EYVL L 327, 22.12.2000, s. 1. Direktiivi sellaisena kuin se on muutettuna Euroopan parlamentin ja neuvoston päätöksellä 2455/2001/EY (EYVL L 331, 15.12.2001, s. 1).[3] Itämeren alueen merellisen ympäristön suojelua koskeva yleissopimus, 1992 (tuli voimaan 17. tammikuuta 2000).[4] Hyväksytty 15. marraskuuta 2007 Puolan Krakovassa HELCOM:n ylimääräisessä ministerikokouksessa.[5] ICESin erityislausunto 2008, 8.3.3.3: ICESille esitetty lausuntopyyntö Itämeren lohen hoidosta.[6] Suomen riista- ja kalatalouden tutkimuslaitos, 2008. Data analysis to support development of a Baltic Sea Salmon Action Plan, SI2.491891, FISH/2007/03 – Lot 6.[7] Raportti tieteellis-teknis-taloudellisen kalastuskomitean 31:sestä täysistunnosta (PLEN-09-02), 13-17.7.2009, Kööpenhamina.[8] EUVL C, 9.5.2008, s. 1.[9] EUVL C [...], […..], s. […].[10] EUVL C [...], […..], s. […].[11] EYVL L 206, 22.7.1992, s. 7. Direktiivi sellaisena kuin se on viimeksi muutettuna direktiivillä 2006/105/EY (EUVL L 363, 20.12.2006, s. 368).[12] EYVL L 327, 22.12.2000, s. 1. Direktiivi sellaisena kuin se on muutettuna Euroopan parlamentin ja neuvoston päätöksellä 2455/2001/EY (EYVL L 331, 15.12.2001, s. 1).[13] EYVL L 179, 23.6.1998, s. 1.[14] EUVL L 223, 15.8.2006, s. 1.[15] EUVL L 343, 22.12.2009, s. 1.[16] EUVL L 55, 28.2.2011, s. 13.[17] Jos aluksella on nimi.[18] Alukset, joilta vaaditaan IRCS.[19] Tiedot jokaisesta henkilöstä.[20] Asetuksen (EY) N:o 2930/86 mukaisesti.


Avis juridique important

|

51997PC0529

Ehdotus neuvoston asetukseksi (EY) raakatupakka-alan yhteisestä markkinajärjestelystä annetun neuvoston asetuksen (ETY) N:o 2075/92 muuttamisesta  /* KOM/97/0529 lopull. - CNS 97/0286 */

Virallinen lehti nro C 350 , 19/11/1997 s. 0025

Ehdotus neuvoston asetukseksi (EY) raakatupakka-alan yhteisestä markkinajärjestelystä annetun neuvoston asetuksen (ETY) N:o 2075/92 muuttamisesta (97/C 350/04) KOM(97) 529 lopull. - 97/0286(CNS)(Komission esittämä 24 päivänä lokakuuta 1997)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 42 ja 43 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettäraakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1) 26 artiklassa edellytetään, että komissio esittää ehdotuksia raakatupakka-alan yhteisessä markkinajärjestelyssä käytettävistä palkkio- ja kiintiöjärjestelmistä,menettelyn viivästykset huomioon ottaen on mahdotonta panna täytäntöön satovuodesta 1998 uudistus, jota komissio ehdotti neuvostolle ja parlamentille esittämässään kertomuksessa (2), jasatovuodesta 1993 lähtien voimassa ollutta markkinajärjestelyä on syytä jatkaa satovuoteen 1998, jotta tupakka-alan yhteistä markkinajärjestelyä koskevaa uudistusta voidaan toteuttaa perusteellisesti satovuodesta 1999 lähtien,ON ANTANUT TÄMÄN ASETUKSEN:1 artikla Muutetaan asetus (ETY) N:o 2075/92 seuraavasti:1. Korvataan 3 artiklan 1 kohta seuraavasti:"1. Satovuodesta 1993 satovuoteen 1998 otetaan käyttöön palkkiojärjestelmä, jossa palkkion suuruus on sama kaikille eri ryhmiin kuuluville tupakkalajikkeille."2. Korvataan 9 artiklan 1 kohta seuraavasti:"1. Takuukynnysten noudattamisen varmistamiseksi otetaan käyttöön tuotantokiintiöjärjestelmä satovuosiksi 1993-1998."2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL L 215, 30.7.1992, s. 70.(2) KOM(96) 554 lopullinen.